CELEX: 62012CN0411
Language: et
Date: 2012-09-07 00:00:00
Title: Kohtuasi C-411/12: 7. septembril 2012 esitatud hagi — Euroopa Komisjon versus Itaalia Vabariik

17.11.2012   
            
            
               ET
            
            
               Euroopa Liidu Teataja
            
            
               C 355/10
            
         7. septembril 2012 esitatud hagi — Euroopa Komisjon versus Itaalia Vabariik
   (Kohtuasi C-411/12)
   2012/C 355/16
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: B. Stromsky, S. Thomas ja D. Grespan)
   
      Kostja: Itaalia Vabariik
   
      Hageja nõuded
   
   
               —
            
            
               tuvastada, et kuna Itaalia Vabariik ei ole ettenähtud tähtaja jooksul võtnud kõiki vajalikke meetmeid, et tühistada riigiabi kava, mis on tunnistatud ebaseaduslikuks ja ühisturuga kokkusobimatuks komisjoni 23. veebruari 2011. aasta otsusega 2011/746/EL riigiabi kohta, mida Itaalia andis äriühingutele Portovesme Srl, ILA SpA, Euralluminia SpA ja Syndial SpA (riigiabimeetmed C 38/B/2004 (ex NN 58/2004) ja C 13/2006 (ex N 587/2005)) (teatavaks tehtud 24.2.2012 numbri K(2011) 956 all ja avaldatud ELT L 309, 24.11.2011, lk 1–22), siis on Itaalia Vabariik rikkunud nimetatud otsuse artiklitest 3, 4 ja 5 ning ELTL-ist tulenevaid kohustusi.
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Ebaseaduslikuks tunnistatud riigiabi tagastamise otsusega määratud tähtaeg möödus 24. juunil 2011. Peale selle oli kostja kohustatud hiljemalt 24. aprilliks 2011 tegema komisjonile teatavaks tagastamisele kuuluva abi kogusumma ning meetmed, mis on võetud ja ette nähtud otsuse täitmiseks.
   Käesolevas asjas hagi esitamise kuupäevaks ei olnud kostja veel võtnud vajalikke meetmeid antud abi tagasinõudmiseks seda saanud ettevõtjatelt ega esitanud komisjonile kõiki nõutavaid andmeid.